[{"text_idx": "#000000", "text": "Pam dewis PDC ar gyfer ymchwil o\u0302l-raddedig?"}, {"text_idx": "#000001", "text": "Darparu atebion i broblemau sy'n effeithio ar gymdeithas a'r economi yw'r hyn sy'n sail i ymchwil yn PDC. Gan gydweithio ar draws sectorau, mae ein hymchwilwyr yn dod a\u0302 thalent ac arbenigedd i helpu cymunedau, busnesau a llunwyr polisi i wneud gwahaniaeth i gymdeithas. Mae ein hymchwil yn gysylltiedig a\u0302'r byd o'n cwmpas, gan ymgysylltu a\u0302 heriau a chyfleoedd i wneud yfory'n well. Mae gan bron i ddwy ran o dair o ymchwilwyr PDC a gyflwynwyd i REF 2021 ymchwil sydd wedi\u2019i chategoreiddio fel ymchwil sy\u2019n arwain y byd neu\u2019n rhagorol yn rhyngwladol (4* neu 3*)."}, {"text_idx": "#000003", "text": "Yn o\u0302l yr arolwg PRES blynyddol, sy'n cael ei gynnal gan Advance HE, roedd 83% o fyfyrwyr ymchwil o\u0302l-radd PDC yn dweud eu bod yn fodlon a\u0302'u profiad yn y Brifysgol, sydd 3% yn uwch na'r meincnod byd-eang yn ogystal a\u0302 chyfartaledd Cynghrair Prifysgolion y DU. Gallwch glywed gan rai o'n myfyrwyr yma."}, {"text_idx": "#000004", "text": "Rydym yn cynnig nifer o raglenni gradd o\u0302l-raddedig ochr yn ochr a\u0302 PhDs, gan gynnwys doethuriaethau proffesiynol a Graddau Meistr drwy Ymchwil. Gallwch awgrymu eich pwnc ymchwil eich hun neu wneud cais am gyfle penodol a hysbysebir. Gallwch wneud cais am PhD / Gradd Meistr drwy Ymchwil hunan-gyllidol yn un o'r meysydd canlynol."}, {"text_idx": "#000009", "text": "Rydym yn cynnig opsiynau llawn amser a rhan-amser, yn ogystal a\u0302 chyfleoedd i ymgymryd a\u0302'ch gradd ymchwil o\u0302l-raddedig o bell, yn dibynnu ar natur eich prosiect a'r gofyniad i gael mynediad i gyfleusterau 'ar y campws'. Mae astudio o bell yn ddelfrydol ar gyfer myfyrwyr sydd ag ymrwymiadau sy'n eu hatal rhag adleoli neu'r rhai sy'n dymuno gwneud gradd ymchwil fel rhan o'u gyrfa broffesiynol, ac y mae'r ymchwil yn rhan annatod o'u ro\u0302l ddyddiol."}, {"text_idx": "#000010", "text": "Mae myfyrwyr sy'n astudio o bell yn cael yr un lefel o gymorth a goruchwyliaeth a\u0302 myfyrwyr ar y campws. Os credwch y gallai astudio o bell fod i chi, trafodwch gydag Ysgol y Graddedigion a'ch goruchwylwyr arfaethedig yn ystod y broses dderbyn fel y gallant eich cynghori yn unol a\u0302 hynny."}, {"text_idx": "#000011", "text": "Mae Ysgol y Graddedigion yn gweithio mewn partneriaeth a\u0302'ch ti\u0302m goruchwylio i'ch cefnogi drwy gydol eich gradd ymchwil o\u0302l-raddedig. Ein ro\u0302l yw eich helpu i gwblhau eich gradd ymchwil mewn modd amserol a hefyd i gynnig rhaglen helaeth o hyfforddiant a datblygiad fel y gallwch gyflawni eich potensial fel ymchwilydd o\u0302l-raddedig. Mae ein hyfforddiant yn cyd-fynd a\u0302 Fframwaith Datblygu Ymchwilwyr Vitae."}, {"text_idx": "#000012", "text": "Yn ogystal a\u0302'r cyngor a'r cymorth a ddarperir gan Ysgol y Graddedigion a'ch ti\u0302m goruchwylio, mae Cynrychiolwyr Myfyrwyr yn gweithio tuag at wella ansawdd profiad myfyrwyr drwy gysylltu ag uwch reolwyr o'r Brifysgol, gweithredu ar farn a phryderon myfyrwyr, a sicrhau bod myfyrwyr yn cael y wybodaeth ddiweddaraf am fentrau a datblygiadau cyfredol PDC. Mae gan bob Cyfadran ei chynrychiolydd ymroddedig ei hun."}, {"text_idx": "#000013", "text": "Fel myfyriwr ymchwil o\u0302l-raddedig, gallwch elwa o lawer o wasanaethau, cyfleusterau a chymorth eraill fel ein llyfrgell ar-lein; Cymorth TG a benthyg offer; Llesiant; a'r Gwasanaeth Anabledd sy'n darparu ystod o gymorth i fyfyrwyr ag anableddau."}, {"text_idx": "#000014", "text": "Mae ein hymchwilwyr yn gweithio ar draws ffiniau i newid bywydau a'n byd er gwell"}, {"text_idx": "#000015", "text": "Mae gennym dros 400 o fyfyrwyr ymchwil o\u0302l-raddedig yn PDC. Yn Arolwg Profiad Ymchwil O\u0302l-raddedig 2019/20, roedd PDC yn y 9fed safle yn gyffredinol am foddhad myfyrwyr."}, {"text_idx": "#000016", "text": "Yn y Fframwaith Rhagoriaeth Ymchwil diweddaraf (REF2021), gydag 81% o effaith ymchwil PDC yn cael ei ddosbarthu fel un sy\u2019n arwain y byd neu\u2019n rhagorol yn rhyngwladol (4*/3*)."}, {"text_idx": "#000017", "text": "Rydym yn cynnig nifer o raglenni ymchwil o\u0302l-raddedig ochr yn ochr a\u0302 PhDs, gan gynnwys Graddau Meistr drwy Ymchwil a PhD yn o\u0302l Portffolio. Gallwch awgrymu eich pwnc ymchwil eich hun neu wneud cais am brosiect a hysbysebir."}, {"text_idx": "#000018", "text": "Pan fyddwch yn ymuno a\u0302 PDC fel ymchwilydd o\u0302l-raddedig, byddwch yn dod yn aelod o Ysgol y Graddedigion yn awtomatig. Byddwch yn cael person ymroddedig a fydd yn eich cefnogi o gais drwodd i ddyfarniad."}, {"text_idx": "#000019", "text": "Mae Ysgol y Graddedigion yn darparu rhaglen eang o hyfforddiant a datblygiad. Mae ein Cynhadledd Ymchwil O\u0302l-raddedig Flynyddol yn rhoi cyfle i chi ymarfer eich sgiliau cyflwyno a rhwydweithio gyda chyfoedion."}, {"text_idx": "#000020", "text": "Rydym yn cynnig cyfleoedd ar gyfer ymgysylltiadau allanol i wella eich sgiliau ac ymestyn eich rhwydweithiau proffesiynol gan gynnwys cyflwyno mewn cynadleddau, ymgymryd a\u0302 darlithio sy'n talu fesul awr neu weithio gydag ysgolion drwy Gynllun Llysgenhadon Myfyrwyr PDC, Brilliant Club neu Soapbox Science."}, {"text_idx": "#000022", "text": "Yn ogystal ag astudio ar y campws, rydym yn cynnig yr opsiwn i gwblhau eich astudiaethau o bell. Mae'r llwybr o bell yn eich galluogi i weithio mewn lleoliad sy'n gweddu orau i'ch gofynion, a gallwch ddewis astudio naill ai'n llawn amser neu'n rhan-amser."}, {"text_idx": "#000023", "text": "Rydym hefyd yn cymryd rhan yng nghynllun Ysgoloriaethau Sgiliau Economi Wybodaeth (KESS 2) a ariennir gan ESF, sy'n darparu astudiaeth Meistr drwy Ymchwil a ariennir mewn cydweithrediad a\u0302 phartner busnes neu gwmni gweithredol."}]